Publication: Magyar Közlöny
Issue: MK-1999-82 (Year: 1999, Number: 82)
Era: 1990-2004
Section: a 15/1999. (IX. 15.) NKÖM rendelethez
Paragraph Index: 1078

2. Elméleti követelmények 2.1. Építészettörténeti, művészettörténeti ismeretek Ismerje: — az építészet történetét, az építészet és a társművészetek fejlődését, — különböző korok főbb épülettípusait, művészeti stílusait, — az építőanyagok, szerkezetek, az építmények történeti változását, funkcióiban, formájában, — az egyes történeti korszakoknak megfelelő szakmatörténeti és stílusjegyeket. 2.2. A műemlékvédelem alapjai, elvei és gyakorlata Ismerje: — a műemlékvédelem fogalmát, kialakulását, történetét, a különböző korok főbb épülettípusait, — az egyes korszakoknak megfelelő stílusjegyeket, — a műemléki értékeket, azok tartalmi, formai és történeti megközelítését, értse a védettség fokozatait, — a műemlék fajtáit (az épülettípusokat), — a műemlékvédelem célját, módszereit, formáit, a műemlékvédelmi tevékenység komplexitását (technikai, tartalmi és értékösszefüggéseik, a közöttük lévő tartalmi és történeti különbségek, módszerek, lehetőségek és korlátok), — a műemlékvédelem jogszabályait, egyezményeit, a kartákat, — a műemlékvédelem szervezetét, — az állagmegóvás, kiegészítés és helyreállítás műszaki és esztétikai kérdéseit, — a műemlékek védelmét szolgáló megállapodásokat (minősítéseket, hazai egyezményeket, jogi védelem), — az állagmegóvás, kiegészítés és helyreállítás műszaki és esztétikai kérdéseit, — a műemléki felmérés és dokumentálás módszereit és eszközeit, — a népi értékeket (nemzeti érték, az emberiség kulturális, művészeti, történeti öröksége közé tartozó értékek), — a biztonságtechnikai előírásokat. 2.3. A műemléképületek károsodásának diagnosztizálása (szemrevételezéssel) teljes építményre vonatkoztatva: Ismerje és ismerje fel: — a károk jellegzetes megjelenését, ismerje a károsodás vizsgálati módszereit (szemrevételezés, műszeres mérés) az okok megszüntetése, a konzerválási, restaurálási munkák előtt, — az épületek jellegzetes hibáit, és ismerje ezek okait, megszüntetésének lehetőségeit és módszereit, — szemrevételezze a jellegzetes hibákat. 2.4. Önállóan tudja elvégezni — az előkészítő műveleteket, — a technológiai alapműveleteket és munkafolyamatokat, — a munka minőségének megítélését és a szükséges műszerek kezelését.

Source: https://magyarkozlony.hu/hivatalos-lapok/e045ccac4793d0dff6af0a3ee061016faa050af5/dokumentumok/959ee26d4cdceef1248693e3ba581a07b54ec3ff/letoltes